תקנות התכנון והבניה (הסדרת הולכה, חלוקה והספקה של חשמל)

{{ח:התחלה}}
{{ח:כותרת|תקנות התכנון והבניה (הסדרת הולכה, חלוקה והספקה של חשמל), התשנ״ח–1998}}

{{ח:פתיח-התחלה}}
{{ח:תיבה|ק״ת תשנ״ח, 672|תקנות התכנון והבניה (הסדרת הולכה, חלוקה והספקה של חשמל)|https://olaw.org.il/takanot/takanot-5895.pdf}}; {{ח:תיבה|תשע״ב, 1107|תיקון|https://olaw.org.il/takanot/takanot-7116.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התכנון והבניה#סעיף 145|סעיפים 145(ו)}} {{ח:חיצוני|חוק התכנון והבניה#סעיף 265|ו־265}} {{ח:חיצוני|חוק התכנון והבניה|לחוק התכנון והבניה, התשכ״ה–1965}} (להלן – החוק), לאחר התייעצות עם השר לתשתיות לאומיות, עם השר לאיכות הסביבה ועם המועצה הארצית לתכנון ולבניה ובאישור ועדת הפנים ואיכות הסביבה של הכנסת לפי {{ח:חיצוני|חוק העונשין#סעיף 2|סעיף 48(א) לחוק־יסוד: הממשלה}}, {{ח:חיצוני|חוק העונשין#סעיף 2|וסעיף 2(ב) לחוק העונשין, התשל״ז–1977}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשע״ב}}
{{ח:ת}} בתקנות אלה –
{{ח:ת|סוג=הגדרה}} ”בעל זכות בקרקע“ – מי שרשום בפנקסי המקרקעין כבעלים, כחוכר לדורות או כחוכר, וכן מי שזכאי להירשם כבעלים או כחוכר לדורות כאמור ובלבד שהוא מחזיק כדין בקרקע;
{{ח:ת|סוג=הגדרה}} ”בעל רשיון“ – כהגדרתו {{ח:חיצוני|חוק משק החשמל|בחוק משק החשמל, התשנ״ו–1996}} (להלן – חוק משק החשמל);
{{ח:ת|סוג=הגדרה}} ”הרשאה“ – כמשמעותה {{ח:חיצוני|חוק התכנון והבניה#סעיף 145|בסעיף 145(ו) לחוק}};
{{ח:ת|סוג=הגדרה}} ”ועדת ערר להרשאות“ – ועדה שחבריה הם יושב ראש ועדת הערר לפי {{ח:חיצוני|חוק התכנון והבניה#סעיף 12א|סעיף 12א לחוק}} והוא יהיה היושב ראש, נציג מתכנן המחוז בועדת הערר ומנהל משק החשמל;
{{ח:ת|סוג=הגדרה}} ”ועדת ערר מחוזית להרשאות“ – ועדה שחבריה הם יושב ראש הועדה המחוזית לתכנון ולבניה והוא יהיה היושב ראש, חבר הועדה המחוזית שמונה לפי {{ח:חיצוני|חוק התכנון והבניה#סעיף 7|סעיף 7(א)(13) {{ח:הערה|לחוק}}}} ומנהל משק החשמל;
{{ח:ת|סוג=הגדרה}} ”מהנדס רשות מקומית“ – מהנדס כהגדרתו {{ח:חיצוני|חוק הרשויות המקומיות (מהנדס רשות מקומית)|בחוק הרשויות המקומיות (מהנדס רשות מקומית), התשנ״ב–1991}};
{{ח:ת|סוג=הגדרה}} ”מנהל משק החשמל“ – המנהל שמינתה הממשלה לפי {{ח:חיצוני|חוק משק החשמל#סעיף 57|סעיף 57 לחוק משק החשמל}} או נציגו;
{{ח:ת|סוג=הגדרה}} ”מתכנן מחוז“ – מתכנן המחוז אשר מונה לפי {{ח:חיצוני|חוק התכנון והבניה#סעיף 8|סעיף 8 לחוק}}, או נציגו;
{{ח:ת|סוג=הגדרה}} ”נציג שר הבטחון“ – נציג שר הבטחון בועדה המחוזית לתכנון ולבניה, שנתמנה לפי {{ח:חיצוני|חוק התכנון והבניה#סעיף 7|סעיף 7(א)(3) לחוק}}, שבתחומה תיעשה העבודה או יוקם המיתקן;
{{ח:ת|סוג=הגדרה}} ”פרסום בעיתון“ – כהגדרתו {{ח:חיצוני|חוק התכנון והבניה#סעיף 1א|בסעיף 1א לחוק}};
{{ח:ת|סוג=הגדרה}} ”קרקע פרטית“ – קרקע שאינה קרקע ציבורית;
{{ח:ת|סוג=הגדרה}} ”קרקע ציבורית“ – קרקע, שבעל הזכות בה הוא אחד מאלה: המדינה, רשות הפיתוח, הקרן הקיימת לישראל, תאגיד שהוקם בחוק, החברה הלאומית לדרכים, רכבת ישראל או רשות מקומית (להלן – גוף ציבורי), ואין בעל זכות בקרקע שאינו גוף ציבורי, וכן דרך, ובלבד שאין עליה בעל זכות בקרקע שאינו גוף ציבורי;
{{ח:ת|סוג=הגדרה}} ”רשת חשמל עילית“ – מיתקנים עיליים להולכה, חלוקה ואספקה של חשמל, לרבות עמודים למתח נמוך, גבוה, עליון ועל־עליון, וכן הציוד והאבזרים המותקנים עליהם והמחוברים אליהם לצורכי רשת החשמל, תחנות השנאה זעירות, ארגזי חלוקת חשמל לסוגיהם וכן החיבורים אליהם, למעט חיבורים עיליים לבתים;
{{ח:ת|סוג=הגדרה}} ”רצועה למעבר קווי חשמל“ – שטח שיועד בתכנית למעבר קווי חשמל במתח גבוה, עליון ועל־עליון;
{{ח:ת|סוג=הגדרה}} ”שטח בנוי“ – שטח שיועד בתכנית או בתכנית מופקדת לפי {{ח:חיצוני|חוק התכנון והבניה#סעיף 85|סעיף 85 לחוק}} למגורים, למשרדים, לתעשיה, למלאכה, למלונאות למסחר או לבניני ציבור לרבות שטחים לשירותי ציבור הנלווים להם, וכן שטח הנמצא במרחק של עד 100 מטרים משטח כאמור;
{{ח:ת|סוג=הגדרה}} ”שטח פתוח“ – שטח שאינו שטח בנוי;
{{ח:ת|סוג=הגדרה}} ”תכנית“ – תכנית תקפה כמשמעותה {{ח:חיצוני|חוק התכנון והבניה|בחוק}};
{{ח:ת|סוג=הגדרה}} ”תכנית עבודה“ – תכנית לביצוע עבודות והקמת מיתקנים המהווים חלק מרשת חשמל עילית המוגשת למנהל משק החשמל לצורך קבלת הרשאה לפי {{ח:חיצוני|חוק משק החשמל#סעיף 45|סעיף 45 לחוק משק החשמל}}, ערוכה כאמור {{ח:פנימי|סעיף 7|בתקנה 7}}.

{{ח:סעיף|2|עבודות להקמת רשת חשמל|תיקון: תשע״ב}}
{{ח:תת|(א)}} עבודה בקרקע ועל פני הקרקע להקמת רשת חשמל עילית בשטח בנוי ועבודה להקמת רשת חשמל עילית ברצועה למעבר קווי חשמל בשטח בנוי והשימוש בהם, וכן התקנה נלווית של רשת סיבים אופטיים כמפורט {{ח:פנימי|סעיף 9א|בתקנה 9א}}, ייעשו כאמור {{ח:פנימי|סעיף 3|בתקנות 3}}, {{ח:פנימי|סעיף 4|4}} {{ח:פנימי|סעיף 5|ו־5}}.
{{ח:תת|(ב)}} עבודה בקרקע ועל פני הקרקע להקמת רשת חשמל עילית בשטח פתוח והשימוש בה, ייעשו לפי {{ח:פנימי|סעיף 6|תקנה 6}}.
{{ח:תת|(ג)}} על אף האמור בתקנת משנה (ב), עבודה בקרקע ועל פני הקרקע להקמת רשת חשמל עילית ברצועה למעבר קווי חשמל בשטח פתוח והשימוש בהם – יראו את הרשאת מנהל משק החשמל לפי {{ח:חיצוני|חוק משק החשמל#סעיף 45|סעיף 45 לחוק משק החשמל}} כהרשאה לפי תקנות אלה, ובלבד שהתכנית שבה נקבעה הרצועה למעבר קווי חשמל היא בקנה מידה של 1:10,000 או יותר מפורט.
{{ח:תת|(ד)}} עבודה בקרקע ועל פני הקרקע להקמת רשת חשמל עילית בשטח שיועד בתכנית לתחנת כוח, תחנת מיתוג או תחנת משנה והשימוש בהם – יראו את התכנית כהרשאה לפי תקנות אלה.

{{ח:סעיף|3|הרשאה בשטח בנוי|תיקון: תשע״ב}}
{{ח:תת|(א)}} הוגשה למנהל משק החשמל תכנית עבודה בשטח בנוי או ברצועה למעבר קווי חשמל עיליים בשטח בנוי, ימסור בעל הרשיון העתק ממנה למהנדס הרשות המקומית שבתחומה מתוכננת להתבצע העבודה.
{{ח:תת|(ב)}} הודעה על הגשת תכנית העבודה תפורסם בעיתון, ותכלול את שם השכונה, הרחוב ומספרי הבתים שתכנית העבודה נוגעת להם; באין רחוב – תכלול ההודעה את השטח התחום בין הרחובות, ובאין שכונה ורחוב – תכלול ההודעה את מספרי הגושים והחלקות שתכנית העבודה נוגעת להם; כמו כן תכלול ההודעה את עיקרי העבודות המתוכננות, את המען והמועד להגשת השגה ואת כתובתו של בעל הרשיון.
{{ח:תת|(ג)}} כללה תכנית עבודה כאמור ביצוע עבודות בקרקע פרטית, ימסור בעל הרישיון הודעה אישית על כך לבעל המקרקעין.
{{ח:תת|(ד)}} כל המעוניין בתכנית העבודה רשאי לעיין בה, ללא תשלום, במשרדי הרשות המקומית, בשעות העבודה המקובלות.
{{ח:תת|(ה)}} הרואה עצמו נפגע על ידי תכנית העבודה רשאי להגיש השגה מנומקת בכתב למיקום רשת החשמל העילית, או מיתקן ממיתקניה; השגה כאמור תוגש למהנדס הרשות המקומית עם העתק לבעל הרשיון תוך 14 ימים מן היום הקובע; בתקנה זו, ”היום הקובע“ – מועד הפרסום המאוחר שבין הפרסומים בעיתון או מן המועד שנמסרה הודעה לפי תקנת משנה (ג), לפי המאוחר.
{{ח:תת|(ו)}} מהנדס רשות מקומית רשאי להודיע לבעל הרשיון ולמנהל משק החשמל על התנגדות למיקום רשת החשמל העילית לפי תכנית העבודה או מיתקן ממיתקניה או על אישור התכנית בתנאים, ורשאי הוא לאמץ לשם כך השגה שהוגשה לו לפי תקנת משנה (ה), כמו כן רשאי מהנדס רשות מקומית להודיע על התנגדותו לצורתו של מיתקן ממיתקני הרשת העילית אשר אינה מתאימה לדוגמאות {{ח:פנימי|תוספת 2|שבתוספת השניה}} או על אישורו בתנאים; מהנדס הרשות המקומית ישלח הודעה על התנגדות כאמור או על אישור בתנאים תוך 21 ימים מהיום הקובע.
{{ח:תת|(ז)}} אימץ מהנדס הרשות המקומית השגה שהוגשה לו, יעביר למשיג העתק מהודעתו לבעל הרשיון ולמנהל משק החשמל; לא אימץ מהנדס הרשות המקומית השגה כאמור, יודיע על כך למגיש ההשגה, ויפרט את נימוקיו.
{{ח:תת|(ח)}} בכפוף להוראות {{ח:פנימי|סעיף 4|תקנה 4(ב)}} לא יתנגד מהנדס רשות מקומית למיקומה של רשת חשמל עילית ברצועה למעבר קווי חשמל בשטח בנוי.
{{ח:תת|(ט)}} לא הודיע מהנדס הרשות המקומית על התנגדותו או על אישור התכנית בתנאים, יתן לבעל הרשיון תוך 21 ימים מהיום הקובע, הרשאה לביצוע תכנית העבודה; הודיע מהנדס הרשות המקומית על אישורו בתנאים, יתן את ההרשאה תוך 21 ימים מיום שנתמלאו התנאים; ההרשאה תינתן בנוסח {{ח:פנימי|תוספת 1|שבתוספת הראשונה}} והעתק ממנה ימסר למנהל משק החשמל.
{{ח:תת|(י)}} לא הוגשה השגה כאמור בתקנת משנה (ה), לא הודיע מהנדס הרשות המקומית על התנגדותו או על אישורו בתנאים כאמור בתקנת משנה (ו), ולא ניתנה הרשאה במועד כאמור בתקנת משנה (ט), יראו את תכנית העבודה כהרשאה לפי תקנות אלה.

{{ח:סעיף|4|מיקום מיתקני חשמל}}
{{ח:תת|(א)}} בעל רשיון יודיע למהנדס הרשות המקומית, 14 ימים מראש, על מועד קביעת מיקומם המדויק של כל מיתקן ממיתקני רשת החשמל העילית לפי תכנית העבודה שלביצועה ניתנה לו הרשאה לפי תקנות אלה.
{{ח:תת|(ב)}} המיקום המדויק של כל מיתקן ממיתקני רשת החשמל העילית, לפי תכנית עבודה שלביצועה ניתנה לו הרשאה לפי תקנות אלה, ייקבע בשטח על ידי נציג בעל הרשיון ומהנדס הרשות המקומית הנוגעת בדבר או נציגו, במשותף.
{{ח:תת|(ג)}} לא התייצב מהנדס הרשות המקומית או נציגו לצורך קביעת המיקום המדויק של מיתקני רשת החשמל העילית, במועד ובמקום שנקבעו בהודעה שבעל הרשיון מסר בהתאם לתקנת משנה (א), ייקבע המיקום המדויק של מיתקני רשת החשמל העילית על־ידי בעל הרשיון, לפי שיקול דעתו לפי ההרשאה שניתנה לו.
{{ח:תת|(ד)}} התייצב מהנדס הרשות המקומית או נציגו כאמור, אך נתגלעו בינו לבין נציג בעל הרשיון חילוקי דעות לגבי מיקומו של מיתקן ממיתקני רשת החשמל העילית – יחולו הוראות {{ח:פנימי|סעיף 5|תקנה 5}}.

{{ח:סעיף|5|תיקון תכנית עבודה והגשת ערר}}
{{ח:תת|(א)}} הודיע מהנדס רשות מקומית על התנגדותו או על אישור התכנית בתנאים, הכל לפי {{ח:פנימי|סעיף 3|תקנה 3(ו)}}, ולא ניתנה הרשאה רשאים בעל הרשיון ומהנדס הרשות המקומית להסכים על תיקון תכנית העבודה; תכנית העבודה המתוקנת תועבר למנהל משק החשמל; מהנדס הרשות המקומית יתן הרשאה לביצוע העבודה לתכנית העבודה המתוקנת, תוך 21 ימים מיום שהוגשה לו, אם הגשימה התכנית את התיקונים שהוסכם עליהם; הגשימה תכנית העבודה את התיקונים שהוסכם עליהם ולא נתן מהנדס הרשות המקומית הרשאה כאמור יראו את תכנית העבודה המתוקנת כהרשאה לפי תקנות אלה.
{{ח:תת|(ב)}} לא הסכימו בעל הרשיון ומהנדס הרשות המקומית על תיקון תכנית העבודה תוך 14 ימים מיום קבלת הודעת מהנדס הרשות המקומית כאמור {{ח:פנימי|סעיף 3|בתקנה 3(ו)}} או מתום המועד למתן הרשאה לפי {{ח:פנימי|סעיף 3|תקנה 3(ט)}}, רשאי בעל הרשיון לערור בפני ועדת ערר להרשאות; העתק הערר יועבר למהנדס הרשות המקומית.
{{ח:תת|(ג)}} ועדת ערר להרשאות תחליט בערר תוך 14 ימים מיום שהוגש לה הערר; החליטה ועדת ערר להרשאות להורות על מתן הרשאה או על מתן הרשאה בתנאים, יתן מהנדס הרשות המקומית הרשאה, לפי הוראת ועדת הערר.

{{ח:סעיף|6|הרשאה בשטח פתוח}}
{{ח:תת|(א)}} הוגשה למנהל משק החשמל תכנית עבודה בשטח פתוח שחלה עליו {{ח:פנימי|סעיף 2|תקנה 2(ב)}}, ימסור בעל הרשיון עותק ממנה למהנדס הרשות המקומית שבתחומה מתוכננת להתבצע העבודה ולמתכנן אותו מחוז.
{{ח:תת|(ב)}} מהנדס רשות מקומית שקיבל העתק מתכנית העבודה רשאי להגיש את הערותיו למיקום רשת החשמל העילית או מיתקן ממיתקניה או לצורתו של מיתקן אשר אינה מתאימה לדוגמאות {{ח:פנימי|תוספת 2|שבתוספת השניה}}; הערה כאמור תוגש למתכנן המחוז תוך 14 ימים מיום שקיבל מהנדס הרשות המקומית את תכנית העבודה, ועותקים ממנה יועברו לבעל הרשיון ולמנהל משק החשמל.
{{ח:תת|(ג)}} מתכנן המחוז רשאי להודיע בכתב לבעל הרשיון ולמנהל משק החשמל על התנגדותו למיקום רשת החשמל העילית או מיתקן ממיתקניה לפי תכנית העבודה, או לצורתו של מיתקן ממיתקני הרשת העילית אשר אינה מתאימה לדוגמאות {{ח:פנימי|תוספת 2|שבתוספת השניה}}; הודעה על התנגדות כאמור ישלח מתכנן המחוז תוך 21 ימים מיום שנמסרה לו תכנית העבודה.
{{ח:תת|(ד)}} הודיע מתכנן המחוז על התנגדותו, תועבר תכנית העבודה להכרעתם המשותפת של מתכנן המחוז ומנהל משק החשמל; הכרעתם תינתן תוך 14 ימים מהיום שבו הודיע מתכנן המחוז על התנגדותו; אישרו מתכנן המחוז ומנהל משק החשמל את תכנית העבודה או אישרו אותה בתנאים, יתן מתכנן המחוז את הרשאתן {{ח:הערה|[צ״ל: את הרשאתו]}} לפי החלטה זו, תוך שבעה ימים מיום האישור או מיום שנתמלאו התנאים לפי הענין; לא ניתנה הרשאה במועד, יראו את תכנית העבודה כהרשאה לפי תקנות אלה; לא הגיעו מתכנן המחוז ומנהל משק החשמל לידי הכרעה משותפת יודיעו על כך לבעל הרשיון תוך 21 ימים מיום שהודיע מתכנן המחוז על התנגדותו.
{{ח:תת|(ה)}} לא אישרו מתכנן המחוז ומנהל משק החשמל את תכנית העבודה או אישרו אותה בתנאים או שלא הגיעו לידי הכרעה משותפת, רשאי בעל הרשיון לערור בפני ועדת ערר מחוזית להרשאות; העתק הערר יועבר למהנדס הרשות המקומית; ועדת ערר מחוזית להרשאות תכריע בערר, תוך 21 ימים מיום קבלתו; החליטה ועדת ערר לאשר את תכנית העבודה או לאשרה בתנאים, יתן מתכנן המחוז הרשאה בהתאם להחלטה תוך 7 ימים מיום האישור או מיום שנתמלאו התנאים, לפי הענין.

{{ח:סעיף|7|תכנית עבודה}}
{{ח:תת|(א)}} תכנית עבודה תכלול פירוט סוגיהם של המיתקנים המהווים חלק מרשת חשמל עילית, מיקומם וצורתם, ותציין את מידת ההתאמה של צורת המיתקנים לדוגמאות {{ח:פנימי|תוספת 2|שבתוספת השניה}}; צורת המיתקנים תפורט במקרא שבתכנית העבודה.
{{ח:תת|(ב)}} תכנית עבודה תיערך בקנה מידה של 1:2500 או מפורט יותר.

{{ח:סעיף|8|מגבלות הנובעות מבטיחות טיסה}}
{{ח:ת}} העתק של תכנית עבודה לרשת חשמל עילית לענין קווי מתח עליון ועל־עליון יועבר למינהל התעופה האזרחית במשרד התחבורה, ככל שהיא חלה בתחום הגבלות בניה לבטיחות הטיסה, הנובעות מקיומם של מסלולי טיסה ומיתקני עזר לניווט, בהתאם למפות שיועברו ממינהל התעופה האזרחית למנהל משק החשמל.

{{ח:סעיף|9|אישור מערכת הבטחון}}
{{ח:תת|(א)}} לא תינתן הרשאה לפי תקנות אלה לתכנית עבודה הכוללת אחד מאלה, זולת אם אושרה קודם לכן בידי נציג שר הבטחון:
{{ח:תתת|(1)}} הקמת קווי על ומתח עליון;
{{ח:תתת|(2)}} הקמת קווי מתח גבוה ומתח נמוך במרחק העולה על 200 מטרים משטח בנוי;
{{ח:תתת|(3)}} הקמת קווי חשמל בתחום רדיוס של 500 מטרים משדה תעופה או מנחת.
{{ח:תת|(ב)}} תקנת משנה (א) לא תחול על עבודה ברצועה למעבר קווי חשמל; הוגשה בקשה להרשאה ברצועה כאמור, ישלח בעל הרשיון את העתק הבקשה לנציג שר הבטחון.
{{ח:תת|(ג)}} על עבודה להקמת רשת חשמל עילית במיתקן בטחוני כהגדרתו {{ח:חיצוני|חוק התכנון והבניה#פרק ו|בפרק ו׳ לחוק}}, יחולו ההוראות בענין היתר {{ח:חיצוני|חוק התכנון והבניה#פרק ו|באותו פרק}}, ויראו היתר כאמור כהרשאה לפי תקנות אלה.

{{ח:סעיף|9א|הקמה נלווית של רשת סיבים אופטיים|תיקון: תשע״ב}}
{{ח:תת|(א)}} על רשת חשמל עילית, שהקים בעל רישיון ספק שירות חיוני כהגדרתו {{ח:חיצוני|חוק משק החשמל|בחוק משק החשמל}} או בעל זיכיון לפי {{ח:חיצוני|חוק משק החשמל#סעיף 2|פקודת זיכיונות החשמל}}, ניתן לתת הרשאה, להתקנת רשת סיבים אופטיים לצורך אספקת שירותי בזק תקשורת קווית, באמצעותה, לרבות התקנת תיבות חיבורים וארונות תקשורת הנדרשים להתקנת הסיבים האופטיים לצורך התקשורת הקווית, שגודלם המרבי אינו עולה על 80 × 40 × 50 סנטימטרים.
{{ח:תת|(ב)}} על אף האמור {{ח:פנימי|סעיף 10|בתקנה 10}}, תוקף הרשאה לפי תקנות אלה להתקנת רשת סיבים אופטיים כאמור בתקנת משנה (א) היא שבע שנים מיום שניתנה, ובלבד שהבקשה להרשאה כאמור הוגשה יחד עם הגשת בקשה להקמת רשת החשמל העילית שעליה תותקן רשת הסיבים האופטיים ורשת החשמל העילית הוקמה בתוך התקופה הנקובה {{ח:פנימי|סעיף 10|בתקנה 10}}.

{{ח:סעיף|9ב|סייג לתחולה|תיקון: תשע״ב}}
{{ח:ת}} {{ח:פנימי|סעיף 3|תקנה 3(ב), (ג), (ה) ו־(ז)}} לא תחול על הרשאה לפי {{ח:פנימי|סעיף 9א|תקנה 9א}}, על רשת חשמל עילית, שהוקמה לפני יום תחילתן של תקנות התכנון והבנייה (הסדרת הולכה, חלוקה והספקה של חשמל) (תיקון), התשע״ב–2012, החלה על קרקע ציבורית, וכן על קרקע פרטית ובלבד שבעלי הזכויות בה שאינם גוף ציבורי נתנו לכך את הסכמתם בכתב ביחס לכל קרקע פרטית.

{{ח:סעיף|10|תוקף ההרשאה}}
{{ח:ת}} תוקף הרשאה לפי תקנות אלה היא שלוש שנים מיום שניתנה, ובלבד שהעבודות לפי תכנית העבודה יתחילו לפני תום שנה ממועד מתן ההרשאה.

{{ח:סעיף|11|תחילה}}
{{ח:ת}} תחילתן של תקנות אלה 60 ימים מיום פרסומן.

{{ח:סעיף|12|סייג לתחילה}}
{{ח:ת}} תקנות אלה לא יחולו על תכנית עבודה שהוגשה למנהל משק החשמל לפני תחילתן של תקנות אלה.

{{ח:קטע2|תוספת 1|תוספת ראשונה}}
{{ח:קטע3||הרשאה לביצוע תכנית עבודה לעבודות ומיתקנים הדרושים להולכה, חלוקה או הספקה של חשמל}}

{{ח:סעיף*}}
{{ח:ת}} {{ח:הערה|(הטופס הושמט).}}

{{ח:קטע2|תוספת 2|תוספת שניה}}
{{ח:קטע3||{{ח:הערה|(דוגמאות)}}}}

{{ח:סעיף*}}
{{ח:ת}} {{ח:הערה|(האיורים הושמטו).}}

{{ח:חתימות|י״ז בטבת התשנ״ח (15 בינואר 1998)}}
* '''אליהו סויסה'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]